[bookmark: _Hlk236048444]Sociālā darba speciālistu sadarbības padomes (SDSSP) sēdes
PROTOKOLS  Nr. 2/2026

Rīgā, 								         2026. gada 1. jūlija
MS Teams platformā, tiešsaistē		          	 	                      plkst. 15:00
SĒDĒ PIEDALĀS:
Padomes vadītāja: Ilze Skrodele-Dubrovska, Labklājības ministrijas (turpmāk – LM) Sociālā darba un sociālās palīdzības politikas departamenta direktore 
Padomes dalībnieki: 

Kristīne Kukurāne, Latvijas Profesionālo sociālā darba speciālistu asociācijas valdes priekšsēdētāja

Agnese Jurjāne, LM Sociālā darba un sociālās palīdzības politikas departamenta direktora vietniece

Mudīte Kruvese, Ieslodzījuma vietu pārvaldes Centrālā aparāta Resocializācijas 
daļas vecākā referente

Mārtiņa Moora, Rīgas domes Labklājības departamenta Sociālās pārvaldes priekšnieka, departamenta direktora vietnieka vietā, Juris Osis Rīgas domes Labklājības departamenta Sociālās pārvaldes Nodarbinātības, sociālā darba un prakses nodaļas vadītājs

Kaijas Mucenieces, Valmieras novada Sociālo lietu pārvaldes vadītājas vietā Iveta Vilne, Valmieras novada Sociālo lietu pārvaldes vadītājas vietniece

Ilze Rudzīte, Latvijas Pašvaldību savienības padomniece veselības un sociālajos jautājumos

Ina Vīksniņa, Latvijas Universitātes P. Stradiņa medicīnas koledžas Sociālās labklājības virziena un Sociālās aprūpes katedras vadītāja

Anna Broka, Rīgas Stradiņa Universitātes Veselības un sporta zinātņu fakultātes Rehabilitācijas katedras  studiju virziena “Sociālā labklājība” starptautiskās studiju programmas “Sociālais darbs ar bērniem un jauniešiem” vadītāja, docente

Kristīne Freiberga, Latvijas Pašvaldību sociālo dienestu vadītāju apvienības valdes locekle

Rita Orska, Rīgas Tehniskās universitātes studiju virziena "Sociālā labklājība" vadītāja vietniece

Linda Ozola, Latvijas Sociālo darbinieku biedrības biedre




Sēdē nepiedalījās:

Agnese Mence – Katkeviča, Latvijas Pašvaldību sociālo dienestu vadītāju apvienības 
valdes priekšsēdētāja

Skaidrīte Gūtmane, Eiropas Kristīgās akadēmijas rektore

Santa Meļķe, Rīgas Tehniskās universitātes studiju virziena "Sociālā labklājība" vadītāja

Līga Rasnača, Latvijas Universitātes Ekonomikas un sociālo zinātņu fakultātes profesionālās maģistra programmas “Sociālais darbs” direktore, asociētā profesore

Lolita Vilka, Rīgas Stradiņa Universitātes Veselības un sporta zinātņu fakultātes Rehabilitācijas katedras  studiju virziena “Sociālā labklājība” vadītāja, asociētā profesore


Citi:

Una Lapsakalna – Alksne, Latvijas Sociālo darbinieku biedrības valdes priekšsēdētāja 

Agnese Bīdermane, LM projekta “Profesionāla un mūsdienīga sociālā darba attīstība” projekta vadītāja

Daiga Renemane, LM Sociālā darba un sociālās palīdzības politikas departamenta vecākā eksperte

Aleksandra Kosjaka, LM Sociālās politikas plānošanas un attīstības departamenta vecākā eksperte

Dace Slapiņa, LM projekta “Profesionāla un mūsdienīga sociālā darba attīstība” vadošā finansiste

Sēdi protokolē: 
Dace Rītiņa, LM Sociālā darba un sociālās palīdzības politikas departamenta vecākā referente

Darba kārtība:
1. Sēdes atklāšana un Padomes sēdes darba kārtības apstiprināšana.
2. [bookmark: _Hlk201153976]Jaunākās izmaiņas normatīvajā regulējumā. 
3. Aktualitātes LM Eiropas Sociālā fonda Plus projektā “Profesionāla un mūsdienīga sociālā darba attīstība” (4.3.5.4. pasākums).
4. LM Eiropas Sociālā fonda Plus projektā “Profesionāla un mūsdienīga sociālā darba attīstība” (4.3.5.4.pasākums) informatīvās kampaņas saturs, mērķis.
5. [bookmark: _Hlk235105555]Nākamā ES Struktūrfondu plānošanas perioda (2028. – 2034.gads) galvenie virzieni sociālā darba jomā.
6. Dažādi jautājumi.

Sēdes norise:
1. 
Sēdes atklāšana un Padomes sēdes darba kārtības apstiprināšana 
( I. Skrodele-Dubrovska)

I. Skrodele-Dubrovska atklāj Sociālā darba speciālistu sadarbības padomes (turpmāk - Padome) sēdi un dalībnieki apstiprina sēdes darba kārtību (skatīt pielikumā Nr. 1).


2. 
Jaunākās izmaiņas normatīvajā regulējumā.
 (I. Skrodele – Dubrovska) 

[bookmark: _Hlk235094242]I. Skrodele – Dubrovska informē, ka 2026.gada 10. jūlijā stāsies spēkā grozījumi Sociālo pakalpojumu un sociālās palīdzības likumā (turpmāk - SPSPL) 12. pantā. Aktivitātes birokrātijas mazināšanas ietvarā tika iesniegts priekšlikums dot tiesības izvēlēties sociālajiem dienestiem pozitīvu lēmumu gadījumā lēmumus nerakstīt rakstveidā. Tas rezultējās kā grozījums SPSPL 12.pantā, kur noteikts, ka piešķirot personai vienreizēju sociālās palīdzības pabalstu vai sociālās palīdzības pabalstu uz noteiktu termiņu, kura laikā piešķirtā pabalsta izmaksas apmērs nemainās, sociālais dienests šo lēmumu var neizdot rakstveidā. Jāpatur prātā, ka jebkurā gadījumā iedzīvotājam ir tiesības šo lēmumu saņemt rakstveidā, ja ir šāda vēlme. Arī saistībā ar trūcīgas vai maznodrošinātas mājsaimniecības statusa lēmumiem sociālais dienests var tos neizdot rakstveidā (skatīt pielikumā Nr. 2).
Virzās uz priekšu arī process saistībā ar grozījumiem Kredītiestāžu likumā. Līdz šim sociālajiem dienestiem un arī iedzīvotājiem, kuri vēršas sociālajā dienestā un ir nepieciešami dažādu lēmumu un pakalpojumu piešķiršanā izvērtēt personas ienākumus, personām ir jāiesniedz informācija par banku kontiem, jo sociālajiem dienestiem tā nav pieejama. Situācijas ir ļoti dažādas un arī banku sektors nav īpaši apmierināts. Tai pašā laikā iedzīvotājiem tas ir maksas pakalpojums. Saistībā ar kopējās platformas “DigiSoc” izveidi tiks veiktas tehniskās darbības datu nodošanai un sistēmu saslēgšanai. Lai datu nodošana sāktu darboties, nepieciešami šie grozījumi, kuru mērķis ir atvieglot sociālo dienestu darbu, izvērtējot klientu materiālo situāciju. 2026.gada 4. jūnijā 1. lasījumā Saeimā ir atbalstīti grozījumi Kredītiestāžu likumā. Paralēli būs arī Ministru kabineta noteikumi, kas ir procesā un tie tiek izstrādāti sadarbībā gan ar banku sektoru, gan arī Finanšu ministriju.
Tuvajos noslēgumam darbs pie apjomīgiem grozījumiem SPSPL, kā arī pie jauniem Ministru kabineta noteikumiem par sociālo palīdzību. Kopumā grozījumu mērķis ir padarīt normatīvo regulējumu vienkāršāku, pārskatāmāku un praksē vieglāk piemērojamu, vienlaikus saglabājot sociālās palīdzības un sociālo pakalpojumu sistēmas pamatprincipus. Plānots pārskatīt regulējuma struktūru, daļu detalizēto normu pārceļot no likuma uz Ministru kabineta noteikumiem. Līdz ar to Ministru kabineta noteikumu Nr. 809 vietā būs jauni Ministru kabineta noteikumi. SPSPL saglabāsies pamatprincipi, savukārt detalizētāki nosacījumi tiks regulēti elastīgākā līmenī.
Likumprojektā būs arī jauna norma, kas sociālo dienesta darbiniekiem būs jauns izaicinājums saistībā ar sociālās aprūpes un sociālās rehabilitācijas institūciju pakalpojuma pieprasīšanu, ja personas veselības un funkcionālo ierobežojumu dēļ nespēj pašas iesniegt iesniegumus. Ir jau saskaņots ar Tieslietu ministriju regulējuma mērķis, lai persona nepaliek bez nepieciešamās aprūpes. Likuma norma paredzēs nodrošināt iespēju speciālistu komandai pieņemt lēmumu klienta interesēs, lai nepieciešamie pakalpojumi netiktu liegti formālu šķēršļu dēļ. 
Grozījumi paredz arī precizējumus saistībā ar atbalsta pasākumiem jauniešiem pēc ārpus ģimenes aprūpes, nosakot skaidrāk kompetento pašvaldības institūciju izvērtējuma lomu. Likumprojekts jau ir bijis sabiedriskajā apspriešanā, priekšlikumi nav saņemti. 
Tuvākajā laikā Tiesību aktu portālā tiks ievietoti jaunie Ministru kabineta noteikumi publiskai apspriešanai un paralēli arī likumprojekts.

Informācija pieņemta zināšanai.



3., 4.
Aktualitātes LM Eiropas Sociālā fonda Plus projektā “Profesionāla un mūsdienīga sociālā darba attīstība” (4.3.5.4.pasākums),  informatīvās kampaņas saturs, mērķis.
(A. Bīdermane, U. Lapsakalna – Aksne, I. Rudzīte, )

[bookmark: _Hlk235025190]A. Bīdermane informē Padomes dalībniekus par Eiropas Sociālā fonda Plus projektā “Profesionāla un mūsdienīga sociālā darba attīstība” (4.3.5.4. pasākums) aktualitātēm (skatīt pielikumā Nr. 3). 
Viena no būtiskākajām projekta aktivitātēm šobrīd ir informatīvā kampaņa sabiedrības informēšanai par sociālo darbu, sociālā darba speciālistu ieguldījumu. Savā veidā gatavojamies arī caur esošajām citām aktivitātēm šai kampaņai. Nozīmīgākā, kas notika pavisam nesen, bija Vasaras skola, kas tika nosaukta par Iedvesmas Vasaras skolu. Vasaras skolā aicināja dalībniekus, kuri pēdējos gados bija ieguvuši sociālā darbinieka balvu, vai bija nominēti šai balvai un arī citus kolēģus veidot stāstus. Šo Vasaras skolu virzīja  gan kā iedvesmas, gan arī, rosinot cilvēkus domāt par stāstiem, ko kā sociālais darbinieks stāstām sabiedrībai, vai arī nestāstām sabiedrībai. Arī caur šo aspektu, ja mēs paši aktīvi nestāstām, nevar teikt, ka tie stāsti nav. Tāpat stāsti cirkulē, kāds tos rada. Ne vienmēr stāsti ir tādi, kas patīk. Dalībnieki varēja aizdomāties un paši mēģināt veidot stāstus. Viena diena bija veltīta tam, lai izzinātu kā veidojas stāsti, tad tam, kā veidojas pašu identitāte, kā sevī veidojas stāsti. Pieaicinātie vieslektori palīdzēja visu salikt kopā un saprast kā stāsta profesionālos stāstus. Tas tika darīts, lai informatīvajā kampaņā darbs veiktos raitāk. Pašiem ir jāvirza un jāmēģina ieraudzīt tos kolēģus, tās pērles, kuri labprāt dalītos ar saviem stāstiem. Šī kampaņa ir iecerēta, lai sasniegtu sabiedrību, jo ļoti bieži dzirdam negatīvos stāstus. Bet tur, kur ir veiksmes stāsti vai tur kur ir sociālā darbinieka loma un ir notikuši pagriezieni cilvēku dzīvēs ne tik bieži mēs dzirdam. Kampaņas mērķis skaidrot sabiedrībai profesionālā darba nozīmi un vienlaikus veicināt jaunu sociālā darba speciālistu un atbalsta personu iesaisti sociālajā darbā.
Kampaņas mērķauditorija ir sabiedrība, jaunieši, studenti, citiem profesiju pārstāvji, politikas veidotāji, plašsaziņas līdzekļi, nevalstiskais sektors, viedokļu līderi un sociālā darba speciālistiem. Ja viss labi veiksies, tad jau vasaras beigās sāksim gatavoties, bet kampaņas redzamā darbība varētu būt novembris un viss nākošais gads. Kampaņas vēstījumi varētu būt: profesionāli, patiesi, kopā ar cilvēku un papildus vēstījumi: sociālā darba speciālistu zināšanas, prasmes un attieksme – tas, kas maina līdzcilvēku dzīves; sociālais darbs nav par problēmām, tas ir par risinājumiem; tu vari būt līdzās, tu vari būt atbalsts. Kampaņā ir iecerēti ļoti daudz pasākumu: dažāda veida video (portretstāsti, animētas infografikas, radošās sērijas, komunikācija Facebookā, podkāsti), iedvesmojošie pieredzes stāsti par karjeras maiņu, ceļvedis “Kā sākt darbu sociālajā jomā”. Kampaņa vērsta uz to, lai pārliecinātu, radītu interesi jauniešiem, vai citu profesiju pārstāvjiem par profesiju, profesijas būtību, iespējām un prasībām. Kampaņas aktivitātes notiks arī reģionos. Vēl ir plānota komunikācija ar politikas plānotājiem, pašu darbinieku speciālistu iesaiste, plašsaziņas līdzekļu un nevalstisko organizāciju iesaiste. Būs arī kampaņas mājas lapa, kuras saturs pēc tam integrēsies ministrijas mājas lapas informācijā par projektu.
Ir plānota vēl viena Vasaras skola 25. – 27. augustā. Vasaras skolas darba kārtība vēl tiek precizēta.

[bookmark: _Hlk235093138]Una Lapsakalna-Alksne jautā, kā šī kampaņa iet kopā ar Bērnu aizsardzības centra (turpmāk - BAC) kampaņu “Tavs darbs maina bērna nākotni”, vai tas ir kaut kā sasaistīts, vai tās ir divas dažādas aktivitātes.

Agnese Bīdermane atbild, kā tās ir divas dažādas aktivitātes. BAC vairāk fokusējas uz bērnu jautājumiem. Ministrija projekta kampaņu vairāk redz kā par profesiju kopumā. Kampaņā liek uzsvaru vairāk uz labiem piemēriem un, cik cilvēku ir gatavi par tiem stāstīt. Ir tikušies arī ar BAC kolēģiem un pārrunājuši jautājumus saistībā ar plānotajām kampaņām. Šobrīd neredz, ka tās dublētos.

Una Lapsakalna-Alksne informē, ka bija ļoti grūti pierunāt speciālistus filmēties šai kampaņā. Ar pierunāšanu dabūja vienu cilvēku, kas bija gatavs piedalīties. Prasot argumentus, kāpēc nepiekrīt, darbinieki atbildēja, ka pēc tam būs negatīvi komentāri un ne visi cilvēki tam ir gatavi. Šobrīd viņas lokā gaisotne ir ļoti nokaitēta. Ir ļoti jādomā kā šos labos stāstus varētu izcelt.

Agnese Bīdermane piekrīt, ka tā ir. Tāpēc arī pieminēja Iedvesmas Vasaras skolu, kur aicinājām darbiniekus veidot stāstus. Ar šo kampaņu nedomā veikt kaut kādus vērtējumus sistēmai kopumā, vairāk grib koncentrēties uz dzīves pagriezieniem, pozitīviem stāstiem.

[bookmark: _Hlk235104860]I. Skrodele – Dubrovska uzskata, ka ir jānāk ar pozitīviem stāstiem. Galvenais, ka ir zināms mērķis un par to esam vienojušies sociālā darba nozares ietvaros. Sabiedrība ir jāinformē un arī jāizglīto.

I. Rudzīte jautā par sabiedrības izglītošanu, vai ir domāts iekļaut tādu aspektu kā sociālā darba robežas, jo ne reti ir skandāli, ka sociālie dienesti nesniedz informāciju. Vai ir domāts sabiedrību izglītot par šīm robežām.

A. Bīdermane saka, ka kopumā tā ir ļoti svarīga tēma “par robežām” un par to daudz sociālie darbinieki runā. Nevar teikt, ka būs akcents tieši “par robežām”, vairāk būs akcents uz labajiem stāstiem, pagrieziena punktiem, uz to, kāda ietekme ir bijusi, bet neizslēdz, ka stāstos parādīsies arī informācija “par robežām” – ko var izdarīt un ko nevar izdarīt.  

[bookmark: _Hlk235105681]I. Skrodele – Dubrovska saka, ka kampaņa būs ietveroša un skatoties kopā ar pakalpojuma sniedzēju varētu pievērst uzmanību. Tā kā kolēģiem tas ir ļoti svarīgi, tad par to ir jārunā un arī citās nozarēs. Ministrija, tiekoties ar citu nozaru pārstāvjiem, saskarās ar lielu uzbrukumu tieši sociālajai jomai. Mums katram, kurā līmenī esam, ir jātur tā robeža un jāinformē. Kampaņa ir viens no veidiem kā mēs to varam izdarīt.

A. Bīdermane saka, ka projektā viena no aktivitātēm ir starpnozaru tematiskās diskusijas un tās turpināsies. Var vienā vai divās diskusijās iekļaut aktuālos jautājumus un tur diskutēt par šiem jautājumiem.

4.
Nākamā ES Struktūrfondu plānošanas perioda (2028. – 2034.gads) galvenie virzieni sociālā darba jomā
(I. Skrodele – Dubrovska, U. Lapsakalna – Alksne, K. Freiberga, I. Rudzīte, I. Vīksniņa )
	

[bookmark: _Hlk235110440]I. Skrodele – Dubrovska informē par priekšlikumiem ES fondu 2028.-2034. plānošanas perioda projekta darbībām sociālā darba jomas speciālistu profesionālās izaugsmes atbalstam (skatīt pielikumā Nr.4).
Pirmā lielā aktivitāte ir kompensācijas pašvaldībām par supervīziju nodrošināšanu. Mērķa grupa ir sociālā darba speciālisti, sociālo dienestu un citu pašvaldību sociālo pakalpojumu sniedzēju iestāžu vadītāji, vietnieki, kā arī sociālo pakalpojumu sniegšanā un organizēšanā tieši iesaistītie sociālo dienestu struktūrvienību vadītāji un viņu vietnieki.
Otrs lielais bloks ir profesionālās kompetences pilnveide sociālajiem darbiniekiem sociālā darba metodiku apguvei.
Trešais bloks ir profesionālo prasmju treniņš sociālā darba jomas speciālistiem, lai varētu attīstīt un nostiprināt dažādas praktiskās prasmes metodiku pielietošanā. Kā arī dažādu neformālo mācību programmu īstenošana specifisku prasmju nostiprināšanai. Neformālās mācības vadības līmeņa speciālistiem par kvalitātes vadības sistēmas metodikas tēmām.
Plānojam kā aktivitāti E-mācību īstenošanu ikvienam interesentam par sociālā darba metodikām.
Tad paturam iespēju jau izstrādāto dažādo metodiku aktualizāciju, pilnveidi. 
Tāpat arī plāno profesionālās pilnveides izglītības programmu īstenošanu aprūpētājiem.
Informatīvi dažādi izglītojošie pasākumi sociālā darba jomā strādājošajiem un sabiedrībai: ikgadējā konference, reģionālie metodiskie semināri. Starpnozaru tematiskās diskusijas, Vasaras skolas, informatīvā kampaņa.
Vēlamies arī iekļaut aktivitāti  par izpētēm sociālā darba jomā: par sabiedrības uzticēšanos sociālajiem dienestiem, par sociālā darba speciālistu apmierinātību, par sociālā darba praksi un projekta Ex-post novērtējumu.
Jautā sēdes dalībniekiem viedokli par izvirzītajām aktivitātēm.

Una Lapsakalna – Alksne jautā par supervīzijām. Konceptuāli piekrīt, ka jebkurš atbalsts sociālajiem darbiniekiem ir ļoti svarīgs, bet runājot par supervīzijām, ir arī darbinieki, kas strādā bērnu namos un pansionātos. Gan aprūpes personāls, gan arī sociālie audzinātāji. Vai varētu padomāt kā stiprināt caur supervīzijām arī šos darbiniekus, ne tikai sociālos darbiniekus. 

[bookmark: _Hlk235110950]I. Skrodele – Dubrovska saka, ka padomās kā varētu noformulēt mērķa grupu.

K. Freiberga piekrīt, ka nepieciešams paplašināt supervīziju mērķauditoriju, jo viņi apmaksā supervīzijas arī administrācijas darbiniekiem. Patīk, ka ir iekļauti mācību bloki. Varētu ieplānot arī kādu daļu, kas būtu elastīga, atbilstoši situācijai.

[bookmark: _Hlk235111304]I. Rudzīte iesaka turpināt darbu pie periodiskā izdevuma izdošanas. Kā arī ieplānot sociālā darba terminoloģijas vārdnīcas papildināšanu un aktualizāciju.

I. Skrodele – Dubrovska piekrīt, ka jāturpina periodiskā izdevuma izdošana. Attiecībā uz vārdnīcas aktualizēšanu un atkārtotu izdošanu, savulaik diskutējot ar vārdnīcas izstrādātājiem, kad vajadzētu izdot nākamo, izstrādātāji ieteica to darīt pēc 10 gadu perioda.

I. Rudzīte jautā, vai caur projektu varētu stiprināt arī nevalstiskās organizācijas. Vai šī projekta ietvaros varētu padomāt arī par pasākumiem ilgstošās aprūpes un sociālās rehabilitācijas iestāžu darbiniekiem.

[bookmark: _Hlk235112007]I. Skrodele – Dubrovska pieņem zināšanai šos priekšlikumus.

I. Vīksniņa saka, ka ir veiksmīgi, ka tiek padomāts arī par plašāku  speciālistu grupu aptvērumu, kā piemēram sociālā darba speciālistiem, aprūpētājiem.

I. Skrodele – Dubrovska pateicas par izteiktajiem priekšlikumiem un informē, ka plānotajām projekta aktivitātēm finansējums iespējams būs mazāks un līdz ar to no kaut kā būs jāatsakās. Tad būs kopējā saruna un būs jāizvēlas no kā atteikties un ko ieekonomēt un kas noteikti būs vajadzīgs.
Nosūtīs prezentāciju un lūdz dalībniekus pārrunāt savās atbalsta komandās ar kolēģiem un ja ir kādas idejas, priekšlikumi, tad 14. augusta sanāksmē sniegt informāciju. 


Dažādie jautājumi.
()

I. Skrodele – Dubrovska jautā augstskolām, vai ir informācija par studiju beigušajiem, izglītību ieguvušajiem sociālajiem darbiniekiem un viņu tālākām darba gaitām. Savulaik bija augstskolas, kas tāda veida informāciju apkopoja. Jautā vai šāda informācija tiek apkopota un vai to var iegūt.

A. Broka atbild, ka viņas rīcībā šādas informācijas uzkrātas nav, bet domā, ka pēdējos gados ir šie sociālie darbinieki nākuši no dažādām iestādēm līdz ar to ir zināms, kas notika tajā brīdī, kad viņi aizstāvējās un kur viņi turpināja strādāt. Bet, ja kaut kas ir mainījies ar absolventiem pēc izglītības apguves beigšanas, tad protams, neizseko. Varētu painteresēties vai ir iespēja kaut kādā veidā sazināties un ievākt šādu informāciju, bet nebūs tā, ka patiešām 100 % būs zināms.

I. Skrodele – Dubrovska saka, ka Ministrijai nereti šādu informāciju jautā, bet tā nav pieejama. Tā kā pārējie kolēģi šobrīd nav klātesoši, jo ir atvaļinājumu laiks, LM sagatavos e-pastu un tādā veidā palūgs sniegt informāciju.



I. Skrodele-Dubrovska slēdz sēdi.



Pieņemtie lēmumi.

Sēdes dalībniekiem pārrunāt kolēģu lokā nākamā  ES Struktūrfondu plānošanas perioda (2028.-2034.gads) galvenos virzienus sociālā darba jomā un priekšlikumus to papildināšanai iesniegt LM līdz 2026.gada 14. augustam. 

Sēdes noslēgums 16:11.




Pielikumā sēdes materiāli:

1. Padomes sēdes darba kārtība. 
2. Jaunākās izmaiņas normatīvajā regulējumā.
3. Informatīvā kampaņa sabiedrības informēšanai par sociālo darbu, sociālā darba speciālistu ieguldījumu.
4. Priekšlikumi ES fondu 2028.-2034. plānošanas perioda projekta darbībām sociālā darba jomas speciālistu izaugsmes atbalstam.


Sēdi vadīja 							  I. Skrodele – Dubrovska

Protokolēja							  D. Rītiņa

